โกดี คักโป

โกดี มาแต็ส คักโป (; เกิดวันที่ 7 พฤษภาคม ค.ศ. 1999) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหน้าให้แก่ลิเวอร์พูลในพรีเมียร์ลีก และทีมชาติเนเธอร์แลนด์ แต่เขายังสามารถเล่นในตำแหน่งปีกซ้ายได้อีกด้วย

ในฐานะผลผลิตจากสถาบันเยาวชนของเปเอสเฟ คักโปเปิดตัวกับทีมชุดใหญ่ของสโมสรในเดือนกุมภาพันธ์ ค.ศ. 2018 ต่อมาในฤดูกาล 2021–22 เขาได้รับรางวัลนักฟุตบอลดัตช์ยอดเยี่ยมแห่งปีหลังจากที่ยิงได้ 21 ประตูจาก 47 เกมการแข่งขันรวมทุกรายการ

คักโปเป็นตัวแทนระดับเยาวชนของทีมชาติเนเธอร์แลนด์ตั้งแต่รุ่นอายุไม่เกิน 18 ปี จนถึงรุ่นอายุไม่เกิน 21 ปี เขาเปิดตัวกับทีมชาติชุดใหญ่ในการแข่งขันฟุตบอลชิงแชมป์แห่งชาติยุโรป 2020 เมื่อเดือนมิถุนายน ค.ศ. 2021

ชีวิตช่วงต้น 
คักโปเกิดที่ไอนด์โฮเวนและเติบโตในเขตสตราตึม พ่อของเขาเกิดที่ประเทศโตโกและมีเชื้อสายกานา ส่วนแม่เป็นชาวดัตช์ ใน ค.ศ. 2007 เขาย้ายเข้าไปในสโมสรเยาวชนของเปเอสเฟ โดยได้ก้าวผ่านทีมเยาวชนทั้งหมด

สโมสร

เปเอสเฟ

ลิเวอร์พูล
ณ วันที่ 28 ธันวาคม ค.ศ. 2022 คักโปลงนามเข้าร่วมสโมสรฟุตบอลลิเวอร์พูลหลังเปิดตลาดซื้อขายนักเตะในวันที่ 1 มกราคม ค.ศ. 2023 บีบีซี สปอร์ตรายงานว่า เขาตกลงทำสัญญา 5 ปีครึ่ง กับค่าธรรมเนียมที่ระหว่าง 35.4 ถึง 44.3 ล้านปอนด์ (40 ถึง 50 ล้านยูโร) ซึ่งถือเป็นสถิติใหม่ของเปเอสเฟ

ในวันที่ 13 กุมภาพันธ์ ค.ศ. 2023 คักโปทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 2-0 ต่อมา ในวันที่ 18 กุมภาพันธ์ ค.ศ. 2023 คักโปทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 2-0 ต่อมา ในวันที่ 5 มีนาคม ค.ศ. 2023 คักโปยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ยูไนเต็ด 7-0 ต่อมา ในวันที่ 17 เมษายน ค.ศ. 2023 คักโปทำประตูที่ 5 ในพรีเมียร์ลีก ในนัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 6-1 ต่อมา ในวันที่ 26 เมษายน ค.ศ. 2023 คักโปทำประตูที่ 6 ในพรีเมียร์ลีก ในนัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 2-1 ต่อมา ในวันที่ 28 พฤษภาคม ค.ศ. 2023 คักโปทำประตูที่ 7 ในพรีเมียร์ลีก ในนัดที่ ลิเวอร์พูล เสมอกับ เซาแทมป์ตัน 4-4

ในวันที่ 16 กันยายน ค.ศ. 2023 คักโปทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เอาชนะ วูลฟ์แฮมตันวันเดอเรอส์ ที่สนามกีฬาโมลีนิวส์ 3-1 ต่อมา ในวันที่ 27 กันยายน ค.ศ. 2023 ฟุตบอลลีกคัพ รอบ 3 คักโปยิงประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-1 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ

ชีวิตส่วนตัว
คักโปนับถือศาสนาคริสต์ เขากล่าวว่า "ผมพยายามอ่านคัมภีร์ไบเบิลทุกวัน ผมสวดภาวนาทุกวัน ผมชอบไปโบสถ์ และผมอ่านหนังสือเกี่ยวกับความศรัทธาหลายเล่ม" ในช่วงฟุตบอลโลก 2022 คักโปกับแม็มฟิส เดอไป เป็นผู้สอนการศึกษาพระคัมภีร์แก่ผู้เล่นเนเธอร์แลนด์ 15 คน

สถิติ

สโมสร

นานาชาติ

เกียรติยศ
เปเอสเฟ
เอเรอดีวีซี: 2017–18
กาเอ็นเฟเบ เบเกอร์: 2021–22
โยฮันไกรฟฟ์สคาล: 2021, 2022

ส่วนบุคคล
นักฟุตบอลดัตช์แห่งปี: 2021–22
ผู้เล่นแห่งเดือนของเอเรอดีวีซี: กันยายน 2022, ตุลาคม 2022

อ้างอิง

แหล่งข้อมูลอื่น

 Profile ที่เว็บไซต์ ลิเวอร์พูล
 Profile ที่เว็บไซต์ราชสมาคมฟุตบอลเนเธอร์แลนด์ (ภาษาดัตช์)
 

บุคคลที่ยังมีชีวิตอยู่
บุคคลที่เกิดในปี พ.ศ. 2542
นักฟุตบอลชาวดัตช์
ปีกฟุตบอล
กองหน้าฟุตบอล
ผู้เล่นเปเอสเฟ ไอนด์โฮเฟิน
ผู้เล่นในเอร์สเตอดีวีซี
ผู้เล่นในเอเรอดีวีซี
ผู้เล่นสโมสรฟุตบอลลิเวอร์พูล
ผู้เล่นในพรีเมียร์ลีก
นักฟุตบอลทีมชาติเนเธอร์แลนด์
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022